宗徒伊屋達公書

一伊伊穌斯合利爾斯托斯僕、亞适烏弟伊屋達為已被恩召、及膺天主聖父並伊伊穌斯合利爾斯托斯保存之衆、 二願以慈憐安和寵愛日益爾、 三我殷勤傳爾備公救贖道、今定志書寄爾至愛之衆、勸爾凡為聖徒一次所授道、宜盡心保守、 四因有數不虔者竊入、以吾主恩寵反為邪慝由、悖獨一宰天主、及吾主伊伊穌斯合利爾斯托斯、然伊等已定受此審、 五且我願致爾憶爾所共知事、卽昔天主雖救民出耶伊格撇特、後猶罰其中不信者、 六又彼不受厥職、擅離所之天神、主猶用不斷鎖、幽囚之、待大日至而審、 七如莎多木國摩拉爾及鄰邑效其淫亂、恆行非類數城、常被火災刑、為衆烱戒、 八彼逐夢幻、及汚衊其身、藐執政、謗尊者、將亦然、 九昔上品天神密哈伊勒與魔爭論摩伊些乙屍、尚不敢私揭其短、惟曰、願主阻爾、 十今伊黨於弗知事、妄生誹謗、於本性所知、無異禽獸者、乃用之自求消敗、 十一殆哉、因伊履喀英道、荒於圖利、無異瓦拉阿木違戾陷禍、無異适雷爾、 十二此類人、於爾相愛席閒、實誘及辱爾、其貪食、但取自肥、彼誠如無雨之雲、隨風靡定、或如秋末樹、枯槁重死、根株盡拔、 十三又如海中巨浪、頻湧惡沫、或天上流星、永冥所待、 十四阿達木七世孫名耶諾合曾預指伊等言曰、主必偕衆天神將至、 十五以審判萬民、顯責其中不虔、與諸違戾、及誹謗主蹟者云、 十六彼卽好為隱謗、不自知足、縱慾、悖禮、不謙、口出傲言、貪婪、徇庇、 十七然爾至愛者、宜憶吾主伊伊穌斯合利爾斯托斯宗徒預言、 十八彼嘗教爾曰、末時必有誹謗者、自徇私慾、 十九是乃離教宗、有生魂而無靈神、 二十惟爾至愛者、宜以所受聖教、善自建樹、藉聖神為祈禱、 二一謹守愛天主之誠、切望吾主伊伊穌斯合利爾斯托斯鴻慈、冀得常生、二二且待此以柔惠、詳明其况、 二三待彼以剛威、救之於火刦、然勸閒、宜自懷敬畏心、至被汚於身之衣、亦應厭棄、 二四願榮光威嚴能力權柄、皆歸獨一睿智天主、係能護爾不蹶、致歡欣無少玷疵、而立榮位前、 二五悉託伊伊穌斯合利爾斯托斯、救護我等者、自歷世前迄今、及永遠、阿民、